Document ID: 32014R0888

KOMMISSIONENS GENNEMFØRELSESFORORDNING (EU) Nr. 888/2014
af 14. august 2014
om forbud mod indførsel i Unionen af enheder af visse arter af vilde dyr og planter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 4, stk. 6, og
ud fra følgende betragtninger:
(1)
Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Unionen af enheder af visse arter i overensstemmelse med betingelserne fastsat i litra a) til d). Desuden er der fastsat gennemførelsesforanstaltninger for sådanne begrænsninger i artikel 71 Kommissionens forordning (EF) nr. 865/2006 (2).
(2)
Listen over arter, for hvilke indførsel i Unionen er forbudt, blev sidst fastsat ved Kommissionens gennemførelsesforordning (EU) nr. 578/2013 (3).
(3)
Kroatien tiltrådte Unionen den 1. juli 2013. Derfor bør alle henvisninger til denne medlemsstat udgå af listen over arter, for hvilke indførsel i Unionen er forbudt.
(4)
Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for visse yderligere arter opført i bilag A og B til Rådets forordning (EF) nr. 338/97 vil blive bragt i alvorlig fare, hvis ikke indførslen af disse arter i Unionen fra visse oprindelseslande forbydes. Indførsel i Unionen af enheder af følgende nye arter bør derfor forbydes:
-
Loxodonta africana (jagttrofæer) fra Cameroun
-
Manis tricuspis fra Guinea
-
Balearica pavonina fra Sydsudan
-
Balearica regulorum fra Rwanda og Tanzania
-
Calumma tarzan fra Madagaskar
-
Trioceros perreti og Trioceros serratus fra Cameroun
-
Cordylus rhodesianus fra Mozambique;
-
Uroplatus sameiti fra Madagaskar
-
Candoia carinata fra Indonesien
-
Python bivittatus fra Kina
-
Kinixys erosa fra Den Demokratiske Republik Congo
-
Pandinus imperator fra Benin (vilde enheder) og Togo (vilde og opdrættede enheder).
(5)
Ud fra de seneste oplysninger har Den Videnskabelige Undersøgelsesgruppe også konkluderet, at et forbud mod indførsel i Unionen af følgende arter ikke længere bør være påkrævet:
-
Gopherus agassizii fra Mexico
-
Stigmochelys pardalis fra Mozambique (opdrættede enheder) og Zambia (opdrættede enheder og enheder med kode F)
-
Ornithoptera urvillianus (vilde og opdrættede enheder) fra Salomonøerne
-
Nardostachys grandiflora fra Nepal.
(6)
Der er foretaget en høring af alle oprindelseslandene for de arter, der er omfattet af de nye restriktioner for indførsel i Unionen.
(7)
På den 16. konference mellem parterne i konventionen om international handel med udryddelsestruede vilde dyr og planter (CITES), er der vedtaget nye nomenklaturreferencer for dyr (opdeling af arter og omdøbning af slægter), og dette bør afspejles i EU-lovgivningen. Arten Euphyllia picteti bør endvidere udgå, fordi denne art ikke anerkendes i den standard nomenklaturreference, som der blev opnået enighed om på CoP 16.
(8)
Listen over arter, for hvilke indførsel i Unionen er forbudt, bør derfor ændres, og af klarhedshensyn bør gennemførelsesforordning (EU) nr. 578/2013 udskiftes.
(9)
Den Videnskabelige Undersøgelsesgruppe nedsat i henhold til artikel 17 i forordning (EF) nr. 338/97 er konsulteret.
(10)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter nedsat i henhold til artikel 18 i forordning (EF) nr. 338/97 -
VEDTAGET DENNE FORORDNING:
Artikel 1
Indførelsen i Unionen af vilde dyr og planter, som er opført i bilaget til denne forordning fra de deri anførte oprindelseslande, forbydes.
Artikel 2
Gennemførelsesforordning (EU) nr. 578/2013 ophæves.
Henvisninger til den ophævede gennemførelsesforordning betragtes som henvisninger til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. august 2014.

Labels: 3
5
20